Deg umedya-agi ad d-naf belli amsawal yeẓra ula dayen iɛeddan, imi yeẓra ayen i asyeḍran i baba-s d jeddi-s di tallit anida ur d-ilul ara netta, imi d-nenna belli mi ara tili tmuɣli n umsawal d tilemt, amsawal iẓer ula d ayen iɛeddan ɣef yiwudam-nni n tehkayt-is. Dayen ara d-nawali ula deg umedya-agi i sdat-neɣ : « Wwin-d yemma ɣer sbiṭar n temdint, lqiblat-nni yellan zik di taddart mmutent daɣnetta, nekk luleɣ-d di sbiṭar, lḥala-nni tessewḥac rseɣ-d-kan ɣer lqaɛa, ufiɣ-d yiwen n usemmiḍ yettcelliḥ aksum. » (sb 16)